kardosdrur/scandi-wiki huggingface dataset:
Tuesens Badstue

Tuesens Badstue (også Mogens Tuesøns Badstue) var en badstue i Næstved, der blev opført omkring 1480 af borgmesteren Mogens Tuesen, der også opført den nyeste del af Boderne tæt ved. Den blev anlagt ned til Susåen. Ruinerne er bevaret under jorden, mens de synlige sten blot er opsat for at markere stedet.

Historie 
Der kendes til tre badstuer i Næstved fra skriftlige kilder, hvoraf den ene blev lukket allerede i 1417.
Tuesens Badstue blev opført omkring 1480. Mod betaling var badstuen tilgængelig for alle. Tuesen overdrog den til Sankt Peders Kirke i 1484, således at indtægterne kunne betale lønninger til kirkens ansatte. Den var populær blandt byens beboere, der også brugte den til fælles sammenkomster med mad og drikke, spil og anden underholdning.

I 1500-tallet måtte den lukke, da den ikke længere kunne indtjene nok. I 1580 blev bygningen lejet af en pottemager, som muligvis brugte den som værksted. I 1598-99 indrettede man bygningen til udlejningsboliger.

I 1700-tallet rev man badstuen ned, og den nævnes sidste gang i 1761 som "et gammelt grundmuret hus, tilforn kaldet badstue”. Efter 1761 er der ingen skriftlige kilder om bygningen. På dette tidspunkt var den ejet af en murermester.

I 1915 foretog Næstved Museum en udgravning, hvor man fandt rester af nedrammede pæle der blev tolket som bolværk. Ligeledes fandt man at fundet stemte overens med de skriftlige kilder.

Ruinen af badstuen blev fredet i 1984. I den forbindelse var det lokale museum atter ude at se på ruinen, og man konstaterede at den hovvedsageligt var under jorden. Fra november 1998 til februar 1999 udførte man en egentlig arkæologisk udgravning, og konstatere at opmålingerne fra 1915 var korrekte. Størstedelen af de arkæologiske fund er gjort uden for bygningen. Der er fundet keramik- og glasskær

Beskrivelse 
Alle rester af bygningen findes i dag under jorden. Et stendige er opført for at vise størrelsen og formen.
Bygningen dækkede omkring 100 m2. Grundplanet er omkring 13x8 m. Den var opført i teglsten. Murene er omkring 80-90 cm brede, og de er bevaret i 4 skifters højde.

Den var opdelt i tre rum, hvoraf det mindst, nordlig, blev brugt som fyrrum. Muligvis har man ledt varme direkte fra ovnen ind under badstuens gulv. I det midterste rum var indgangen, hvor gæsterne kunne lægge deres tøj. Her var en dør mod i nordgavlen. Det sydligste rum var selve badstuen, og dette rum dækkede omkring 2/3 af hele husets areal. Vandet fra rummet blev ledt ned i Susåen.

Referencer

Litteratur 
 Roland, Thomas; Høst-Madsen, Lene. "Borgmesterens Badstue". Skalk (2000) 5 s. 13-17

Bygninger, konstruktioner og anlæg i Næstved
Fredede bygninger, konstruktioner og anlæg i Næstved Kommune
Ruiner i Danmark
Franz Wilhelm Schiertz

Franz Wilhelm Schiertz (født 4. august 1813 i Leipzig, død 13. oktober 1887 på Balestrand i Sogn) var en tyskfødt norsk maler og arkitekt. Han var bror til genremaleren August Schiertz. 

Schiertz var elev af J.C. Dahl. Det var på dennes initiativ, at Schiertz 1837 tog til Norge, hvor han udførte tegninger til Dahls Denkmale einer sehr ausgebildeten Holzbaukunst; få år efter var han 
atter i Norge for på Frederik Vilhelm IV's vegne at aftegne og flytte Vang stavkirke ned til Warmbrunn i Schlesien. Fra 1851 levede Schiertz i Bergen, hvor han udfoldede en ret betydelig virksomhed som arkitekt (rådhuset, fængsel med mere). Man har adskillige landskaber og søstykker fra hans hånd.

Kilder 

 

Arkitekter fra Norge
Tegnere fra Norge
Marinemalere
Landskabsmalere
Malere fra Norge
Nordmænd i 1800-tallet
Personer fra Leipzig
Østofte Mølle

Østofte Mølle er en stubmølle, der ligger lige uden for Nørreballe, Lolland. Den er opført i 1641, og er bygget helt af træ. Bygningen blev fredet i 1964. Den ligger på det højeste sted i Østofte, nordvest for selve byen.

Møllen var i funktion helt frem til 1943. I 1970 blev møllen renoveret, hvilket sket igen i 1990'erne. I 1992 blev vedligeholdet overtaget af en frivillig forening, der driver møllen i dag.

Se også 
 Vindmøller på Lolland-Falster
 Møllen på Historisk Atlas

Referencer

Litteratur 
 Lebech-Sørensen, Anne Marie: Vindmøller og vandmøller i Danmark, bd. 4, Forlaget SKIB, 2009

Stubmøller i Danmark
Fredede industribygninger og tekniske anlæg i Danmark
Fredede bygninger, konstruktioner og anlæg i Lolland Kommune
Judo under sommer-OL 2016 – 57 kg (damer)

Kvindernes 57 kg konkurrence i judo ved sommer-OL 2016 i Rio de Janeiro blev afholdt den 8. august 2016 på Carioca Arena 2.

57 kg (damer)
Kvindesport under OL
Letorzec

Letorzec er et franskt efternavn, der henviser til blandt andre:

 Aristide Letorzec (1808-1848) – fransk skuespiller
 Pierre-Constant Letorzec (1798-1857) – fransk opdagelsesrejsende

Franske efternavne
Verdensmålene for bæredygtig udvikling

Udenrigsministeriets betegnelse for FN's '17 Sustainable Development Goals'.

UNDP's nordiske kontor i Danmark benytter også betegnelsen Bæredygtige udviklingsmål.

Kilder 

FN
Den tredje verden
Bæredygtighed
Wilhelm Adolf Lette

Wilhelm Adolf Lette (født 10. maj 1799 i Kienitz, Brandenburg, død 3. december 1868 i Berlin) var en preussisk embedsmand og politiker.

Skønt han 1817 fik en måneds fængselsstraf for at have deltaget i Wartburgfesten og 1823 1/2 års for at have udbredt Karl Follens oprørske digte, blev han dog 1825 ansat i statstjenesten, 1835 overretsråd i Posen og 1840 overregeringsråd i Frankfurt, endelig 1843 gehejmeregeringsråd i Indenrigsministeriet og 1845 præsident for et landbrugskollegium. Han viste fremragende evner som forvaltningsembedsmand og arbejdede særlig for at forbedre bøndernes stilling. Marts 1848 var han grundlægger af den konstitutionelle klub i Berlin og blev senere medlem af den tyske nationalforsamling, hvor han hørte til det mådeholdne parti; blev 1851 medlem af Preussens første og 1852—58 af dets andet kammer, men afskedigedes 1854 fra sit embede på grund af sin frisindede holdning. I 1867 valgtes han til den nordtyske rigsdag. Desuden havde han væsentlig del i dannelsen af Berlins store håndværkerforening og 1864 i foreningen til at lette kvinder adgang til selvstændigt erhverv (siden kaldt Lette-Verein); var ligeledes 1858 medstifter af de nationaløkonomiske kongresser.

Kilder 

 

Embedsmænd fra Tyskland
Politikere fra Tyskland
Tyskere i 1800-tallet
Seth (Holsten)

Seth er en by og en kommune i det nordlige Tyskland, beliggende i Amt Itzstedt i den sydlige del af Kreis Segeberg. Kreis Segeberg ligger i den sydøstlige del af delstaten Slesvig-Holsten.

Geografi 
Seth ligger cirka 12 kilometer sydvest for Bad Segeberg. Øst for kommunen går Bundesstraße B 432.

Eksterne kilder/henvisninger 

 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Segeberg
Lars Heiberg

Lars Heiberg (født 20. januar 1969 i Hjerm) er en dansk billedkunstner. Lars Heiberg er uddannet på Det jyske kunstakademi i Århus (1995-2000), hvor han var elev hos Nils Erik Gjerdevik og Peter Carlsen. Lars Heiberg er medlem af kunstsammenslutningen Corner og medlem af Kunstnersamfundet. 
 Han har udstillet i både ind- og udland, heriblandt på KUNSTEN Museum of Modern Art, Charlottenborg, Møstings Hus, Den Frie Udstillingsbygning, Vestjyllands Kunstpavillon, Holstebro Kunstmuseum, Danske Grafikeres Hus, Jens Nielsen & Olivia Holm-Møller Museet, The Triangle Project – Istanbul Biennalen 2007 og på Biennale of Graphic Art i Kaliningrad. 
 Lars Heiberg har modtaget flere legater og præmieringer, heriblandt Statens Kunstfonds arbejdslegat (2004, 2008, 2011, 2013, 2014), Akademiraadets og Kunstnersamfundets bevilling til yngre kunstneres udstillingsvirksomhed (2001) samt Jens Ejnar & Johannne Larsens Fond til støtte af unge bildende kunstner (2001). Hans værker er bl.a. repræsenteret i Københavns Kommunes Kunstsamling, KUNSTEN Museum of Modern Art, KØS – museum for kunst i det offentlige rum, Kaliningrad State Art Gallery.

Eksterne henvisninger 

larsheiberg.dk

Kunstnere fra Danmark
Jean-Antoine Letronne

Jean-Antoine Letronne (født 25. januar 1787 i Paris, død 14. december 1848 sammesteds) var en fransk arkæolog og historiker.

Letronne studerede i Paris klassiske sprog og historie, foretog 1810—1812 en studierejse til Italien, Schweiz og Holland og udgav 1813: Essai sur la topographie de Syracusa og vandt 1816 prisen ved Instituttet for Recherches sur les fragments d'Héron d'Alexandrie (trykt 1851). Letronne blev samme år medlem af Instituttet, 1831 professor i historie og arkæologi ved Collège de France, direktør for antiksamlingen med mere ved Det Kongelige Bibliotek og 1840 generalinspektør over rigets arkiver. Hans fleste arbejder drejer sig om tolkningen af græske indskrifter fra Ægypten, hvoraf et rigt materiale var vundet ved Napoleons videnskabelige ekspedition 1798 og ved senere fund. Letronnes hovedværk er Recueil des inscriptions grecques et latines de l'Égypte (1842—1848), med atlas, fortsat af Wladimir Brunet de Presle. Letronne udgav også La peinture historique murale chez les Grecs et Romains (2 bind, 1835—1837) og efter resterne af et håndskrift i Paris Fragments des poëmes géographiques de Scymnus de Chio et du faux Dicearque (1840). Da hans mangfoldige i tidsskrifter spredte afhandlinger har blivende værd, udgaves de på ny af Edmond Fagnan (6 bind, 1881—1886).

Kilder 
  

Arkæologer fra Frankrig
Historikere fra Frankrig
Arkivarer fra Frankrig
Faglitterære forfattere fra Frankrig
Fransksprogede forfattere
Franskmænd i 1700-tallet
Franskmænd i 1800-tallet
Personer fra Paris
Sülfeld

Sülfeld er en by og en kommune i det nordlige Tyskland, beliggende i Amt Itzstedt i den sydlige del af Kreis Segeberg. Kreis Segeberg ligger i den sydøstlige del af delstaten Slesvig-Holsten.

Geografi 
Sülfeld ligger ca. 14 km syd for Bad Segeberg. I kommunen ligger - udover Sülfeld - landsbyerne Borstel, Petersfelde, og Tönningstedt. Bundesstraße B 432) og floden Norderbeste krydser kommunen.

Rester af Alster-Beste-Kanalen, der blev anlagt i første halvdel af det 16. århundrede ses stadig i centrum af byen.

Fra 1907 til 1973 havde Sülfeld station på jernbane mellem Elmshorn-Barmstedt-Oldesloe.

Eksterne kilder/henvisninger 

 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Segeberg
Prometheus Global Media

Prometheus Global Media er et New York City-baseret B2B-mediaselskab. Selskabet blev etableret i december 2009, da Nielsen Company solgte deres underholdnings- og mediaafdeling til en gruppe ledet af Pluribus Capital Management og Guggenheim Partners. Guggienheim købte Pluribus aktier i selskabet i januar 2013, hvorved de fik fuldt ejerskab gennem selskabet Guggenheim Digital Media.

Etableret i 2009
Musik
Brunei ved sommer-OL 2016

Brunei deltog ved Sommer-OL 2016 i Rio de Janeiro som blev arrangeret i perioden 5. august til 21. august 2016.

Medaljer

Referencer 

Lande ved sommer-OL 2016
2016
Burma ved sommer-OL 2016

Burma deltog i Sommer-OL 2016 i Rio de Janeiro, som blev arrangeret i perioden 5. august til 21. august 2012.

Medaljer

Referencer 

Lande ved sommer-OL 2016
Burma ved sommer-OL
Colombias kvindefodboldlandshold

Colombias kvindefodboldlandshold repræsenterer Colombia i internationale fodboldturneringer og administreres af Federación Colombiana de Fútbol. De er medlemmer af CONMEBOL. Holdet rangerer son nummer 28 i FIFA's verdensrangliste og har tre gange kvalificeret sig til VM i fodbold i Tyskland 2011, Canada 2015 og Australien/New Zealand 2023.

Hæder 
Copa América Femenina:
 Toer: 2010, 2014, 2022
 Tredieplads: 2003
 Panamerikanske lege
 Vinder: 2019
 Toer: 2015
 Fjerdeplads: 2011

Colombias placering i de største turneringer 
*Uafgjort inkluderer kampe, der blev afgjort med straffesparkskonkurrence.
**Guld baggrund viser, at turneringen blev vundet.
***Rød kant viser, at turneringen blev holdt på hjemmebane.

 Mestre   Toer  Tredieplads   jerdeplads

VM i fodbold

Copa América Femenina

Olympiske lege

Aktuel trup 
Den aktuelle trup ved VM i fodbold 2023 i Australien og New Zealand.

Referencer 

Kvindefodboldlandshold
Fodbold i Colombia
Peter Bo Bendixen

Peter Bo Bendixen (født 12. april 1965) er en dansk danser, der er uddannet ved Det Kongelige Teaters Balletskole. Han var solist ved Hamburgballetten 1986-89 og var fra 1993 solodanser ved Den Kongelige Ballet. Fra 2006 har han været balletchef i Tivoli med ansvaret for Pantomimeteatret og de internationale balletgæstespil. I 2012 etablerede han Tivoli Ballet Skole.

Peter Bo Bendixen er kendt for sin mørke, dramatiske udstråling, både i helteroller som gennembrudsrollen Amleth, Albrecht i Giselle og Junker Ove i Et Folkesagn og i dæmoniske roller som Rothbart i Svanesøen. Han virker desuden som arrangør af solistgæstespil og instruktør af Bournonville-balletter i udlandet.

Dansere fra Den Kongelige Ballet
Personer i Kraks Blå Bog
Bulgarien ved sommer-OL 2016

Bulgarien deltog under Sommer-OL 2016 i Rio de Janeiro som blev arrangeret i perioden 5. august til 21. august 2016. Dette var landets 24. deltagelse ved sommer-OL.

Bulgarske vægtløftere blev forbudt, at kvalificere sig til OL efter 11 vægtløftere blev testet positiv i marts 2015. Beslutningen som International Weightlifting Federation tog, blev stadfæstet af Sportens Voldgiftsret i januar 2016.

Medaljer

Medaljevinderne

Referencer 

Lande ved sommer-OL 2016
2016
Peder Fredricson

Peder Fredricson (født 30. januar 1972) er en svensk rytter og olympiske medaljevinder. Han blev født i Flen i Södermanland.

Han har vundet to olympiske sølvmedaljer, hans første i holdspring ved Sommer-OL 2004 i Athen, og hans anden i individuel spring ved Sommer-OL 2016 i Rio de Janeiro. Han deltog også i Sommer-OL 1992 i Barcelona i military.

Referencer

Eksterne henvisninger 
 

Ryttere fra Sverige
Medaljevindere ved sommer-OL 2004
Medaljevindere fra Sverige ved sommer-OL 2016
Medaljevindere ved sommer-OL 2020
Olympiske mestre fra Sverige
Olympiske sølvmedaljevindere fra Sverige
Sovjetisk mesterskab i ishockey 1948-49

Det sovjetiske mesterskab i ishockey 1948-49 var det tredje sovjetiske mesterskab i ishockey for klubhold. Turneringen blev afviklet i ligaform med deltagelse af 10 hold i 1. gruppe. Derudover blev der afviklet en turnering i 2. gruppe med deltagelse af 12 hold, der spillede om tre oprykningspladser til 1. gruppe.

Mesterskabet blev vundet af de forsvarende mestre CDKA Moskva, som dermed vandt titlen for andet år i træk og anden gang i alt. Sølvmedaljerne gik til VVS MVO Moskva, som vandt medaljer for første gang, mens Dynamo Moskva måtte tage til takke med bronzemedaljerne for anden sæson i træk. Det var tredje år træk, at alle tre medaljesæt blev vundet af hold fra hovedstaden.

1. gruppe

Hold 

Turneringen havde deltagelse af 10 hold fra fem byer i den vestlige del af landet.

Halvdelen af holdene kom fra hovedstaden Moskva. De øvrige deltagere var to hold fra Leningrad, Dynamo og Dzerzjinets, samt to hold fra de baltiske republikker, Dynamo Tallinn fra Estiske SSR, Dinamo Riga fra Lettiske SSR, mens det sidste hold var oprykkerne Dzerzjinets Tjeljabinsk, der debuterede i den bedste sovjetiske række.

Stillinger og resultater 

Turneringen havde deltagelse af 10 hold, som spillede en dobbeltturnering alle-mod-alle.

Dzerzjinets Leningrad rykkede ned og blev erstattet af Lokomotiv Moskva, Dynamo Sverdlovsk og SKIF Leningrad, som rykkede op fra 2. gruppe, hvorved 1. gruppe blev udvidet fra 10 til 12 hold.

Medaljevindere 

De tre medaljevindende hold bestod af nedenstående spillere.

Topscorere

All star-hold

2. gruppe

Hold 

Turneringen havde deltagelse af 12 hold, der spillede om tre oprykningspladser til 1. gruppe.

Stillinger og resultater 

Turneringen havde deltagelse af 12 hold, der var opdelt i to geografiske zoner med 5 eller 7 hold. I hver zone spillede holdene en dobbeltturnering alle-mod-alle om to pladser i finalrunden.

Central zone

Øst-zone

Finalerunde 

Finalerunden havde deltagelse af de to bedste hold fra hver zone i 2. gruppe, og den blev spillet i Molotov. De fire hold spillede en enkeltturnering alle-mod-alle om tre oprykningpladser til 1. gruppe.

Kilder / eksterne henvisninger 
Hockey Archives - Championnat d'URSS 1948/49 
Conway's Russian Hockey Blog - 1948-49: Capital Dominance 
VK - Чемпионат СССР 1948-49 
Чемпионат - Наша история. Часть 3. 1948-1949  
Звезды русского хоккея - II чемпионат СССР 
EuroHockey - Soviet League 1948-49

Noter 

1948-49
Ishockey i 1948
Ishockey i 1949
Spaniens kvindefodboldlandshold

Spaniens kvindefodboldlandshold () repræsenterer Spanien i international kvindefodbold.

Resultater

Verdensmesterskabet

Europamesterskabet

Venskabsturneringer

Aktuel trup 
Følgende spillere blev indkaldt til den endelige trup ved VM i fodbold 2023 i Australien/New Zealand.

Landstræner: Jorge Vilda

Statistik

Spillere med flest kampe
 Spillere, der endnu er aktve er med fed skrift.

Topscorere
 Spillere, der endnu er aktve er med fed skrift.

Hattrick

4 Spiller scorede 4 mål5 Spiller scorede 5 mål7 Spiller scorede 7 mål

Rent mål
 Spillere, der endnu er aktive, er med fed skrift.

Referencer 

Kvindefodboldlandshold
Kvindefodboldlandshold
Stine Primdahl

Stine Primdahl (født 23. marts 1988 i Fredericia) er en dansk skuespillerinde. Hun er opvokset i sin fødeby ved Lillebælt og har sidenhen boet i Aarhus og København.

Karriere

Teater 

Stine Primdahl startede sin film-og teaterkarriere med roller på Teater Republique. Først i Vølvens Spådom (2012) - nomineret til Gríman - Islands teaterpris samme år og Snedronningen  i rollerne som Røverdatter og Gerda i Snedronningen  - Begge stykker instrueret af instruktør og teaterchef Martin Tulinius. I 2013 spillede hun Pia i Festen på Borreby Teater, inspireret af Thomas Vinterbergs film, instrueret af Lane Lind og efterfølgende flere forestillinger af Mette Marthinussen  - bl.a. Den guddommelige Komedie.

Film og TV 

Stine Primdahl fik sin tv-debut i 2012 på TLC/ Discovery Channel i forbindelse Crime Nights og samme år hovedrollen i kortfilmen Skuespilhuset  vist og produceret for DR. 
Efterfølgende medvirkede hun i en række kortfilm bl.a. Fremmed; udtaget blev til talentfilm ved Århus Filmfestival og piloten Pinde og Pistoler  

I 2016 fik hun spillefilmsdebut i Klassefesten - Dåben af Birger Larsen.

Uddannelse 

Stine Primdahl har gået på Skuespillerskolen Ophelia (2010-2013)

Noter

Eksterne henvisninger 
 

Skuespillere fra Danmark
Sara Algotsson Ostholt

Sara Algotsson Ostholt (født 8. december 1974 i Rockneby, Sverige) er en svensk rytter. Ved Sommer-OL 2012 konkurrerede hun i både hold og individuel military. Algotsson vandt en sølvmedalje i den individuelle military.

Hun er yngre søster til rytteren Linda Algotsson. Hun er gift med den tyske rytter Frank Ostholt.

Referencer

Eksterne henvisninger 

Ryttere fra Sverige
Olympiske sølvmedaljevindere fra Sverige
Medaljevindere ved sommer-OL 2012
Deltagere for Sverige ved sommer-OL 2004
Deltagere for Sverige ved sommer-OL 2012
Deltagere for Sverige ved sommer-OL 2016
Deltagere for Sverige ved sommer-OL 2020
FIFA's verdensrangliste (kvinder)

FIFA's verdensrangliste for kvinder i fodbold blev introduceret i 2003, med udgivelsen af den første rankingliste i marts samme år, som en opfølger til mændenes FIFA's verdensrangliste. De forsøger at sammenligne styrken af internationalt aktive kvindefodboldlandshold på et givent tidspunkt.

Top 20

Se også 
FIFA's verdensrangliste

Referencer

Eksterne henvisninger 
 FIFA/Coca-Cola Women's World Ranking at FIFA.com 
 Women's World Ranking Procedure at FIFA.com 
 Women’s World Ranking Fact Sheet 

Kvindefodbold
Verdensrangliste for kvinder
Harry Potter og det forbandede barn

Harry Potter og det forbandede barn (engelsk Harry Potter and the Cursed Child), nogle gange omtalt som Harry Potter og det forbandede barn - del et & to , er et todelt West End teaterstykker skrevet af Jack Thorne baseret på en original ny historie af Thorne, J.K. Rowling og John Tiffany. Forpremieren på stykket blev spillet 7. juni 2016 Palace Theatre, og dens officielle premiere blev 30. juli 2016. Manuskriptet til stykket, og ikke selve historien stykket bygger på, blev udgivet den 31. juni 2016, og blev dermed den ottende bog, der foregår i det magiske univers, og med særligt fokus på Harry James Potter og hans kampe i ufredstider i det magisk samfund i Storbritannien. Historien begynder 19 år efter begivenhederne i Harry Potter og Dødsregalierne og følger Harry Potter, der nu er ansat i Ministeriet for Magi, og hans søn Albus Severus Potter.

Ved Laurence Olivier Award, som uddeles til teater, opera og dans i London, i 2017 vandt stykket 9 ud af de i alt 26 priser, som blev uddelt, heriblandt den mest prestigefyldte "bedste nye teaterstykke".

Referencer 

Det forbandede barn
Litteratur i 2016
Bøger af J. K. Rowling
Bogtrykmuseet i Esbjerg

Bogtrykmuseet er teknisk museum i Esbjerg i Jylland. Museet udstiller sættemaskiner, sættekasser, blyskrifter trykkemaskiner og andet inventar fra et bogtrykkeri og viser udviklingen i faget over mere end 100 år. Det er indrettet i en bygning fra 1905, som oprindeligt var et ægpakkeri. Den blev stillet til rådighed for Esbjerg typografiske Laug i 1979, og i 1981 åbnede Bogtrykmuseet. På dette tidspunkt var der omkring 50 aktive medlemmer og 700 støttemedlemmer af bogtrykkerlauget.

Referencer

Eksterne henvisninger 
 Bogtrymuseet

Museer i Esbjerg
Tekniske museer i Danmark
Museer etableret i 1981
Bogtryk
Hviderusland ved sommer-OL 2016

Hviderusland deltog under Sommer-OL 2016 i Rio de Janeiro som blev arrangeret i perioden 5. august til 21. august 2012.

Medaljer

Medaljevinderne

Referencer 

Lande ved sommer-OL 2016
2016
Daugava Riga

Daugava Riga henviser til flere artikler:
 FK Daugava Riga – lettisk fodboldklub.
 Dinamo Riga (1946-95) – lettisk ishockeyklub, som i 1949-58 og 1960-68 hed Daugava Riga.
Amt Auenland Südholstein

Amt Auenland Südholstein, før 1. april 2022 Amt Kaltenkirchen-Land, er et amt i det nordlige Tyskland, beliggende i den sydvestlige del af Kreis Segeberg. Kreis Segeberg ligger i den sydøstlige del af delstaten Slesvig-Holsten. Administrationen ligger i byen Nützen.

Kommuner i amtet

Eksterne kilder og henvisninger 

 Amt Kaltenkirchen-Land

Auenland Sydholstein
Gregori Egiazaryan

Gregori Egiazaryan (født 8. december 1908 i Blur Tyrkiet, død 4. november 1988 i Jerevan, Armenien, Sovjetunionen) var en tyrkisk/russisk komponist, lærer og professor.

Egiazaryan studerede teori og komposition hos Nikolaj Mjaskovskij og Reinhold Gliere på Musikkonservatoriet i Moskva.

Han har skrevet symfonien "Razdan", orkesterværker, balletmusik, scenemusik, vokalværker, kammermusik, instrumental værker etc. Egiazaryan underviste i komposition på  Yerevan Komitas State Conservatory'', og blev senere både professor og rektor på stedet.

Kilde 
 Om Gregori Egiazaryan på www.muscweb-international.com

Komponister fra Tyrkiet
Komponister fra Rusland
Lærere
Professorer
Volta ao Algarve

Volta ao Algarve er et landevejsløb i cykling, et etapeløb, der afholdes hvert år i Algarve, Portugal. Siden 2020 er det blevet organiseret som et 2.Pro-løb i UCI ProSeries.

Vindere

Eksterne henvisninger